PMIndiaData/PMIndiaSum huggingface dataset:
রাষ্ট্রসঙ্ঘের ২০১৫ পরবর্তী উন্নয়নসূচি সম্পর্কিত শীর্ষ সম্মেলনে ভাষণ দেবেন প্রধানমন্ত্রী শ্রী নরেন্দ্র মোদী

২৫ সেপ্টেম্বর, ২০১৫’তে রাষ্ট্রসঙ্ঘের ‘২০১৫ পরবর্তী উন্নয়নসূচি’ সম্পর্কিত এক শীর্ষ সম্মেলনে ভাষণ দেবেন প্রধানমন্ত্রী শ্রী নরেন্দ্র মোদী। রাষ্ট্রসঙ্ঘের মহাসচিব মিঃ বান কি মুনের সঙ্গেও দেখা করবেন তিনি। বিশ্ব ব্যাঙ্কের প্রেসিডেন্ট মিঃ জিম ইয়ং কিমের সঙ্গে এক সাক্ষাৎকারে মিলিত হবেন প্রধানমন্ত্রী। সারা দিনে দফায় দফায় প্রধানমন্ত্রী বেশ কয়েকটি গুরুত্বপূর্ণ দ্বিপাক্ষিক বৈঠক করবেন জর্ডন-এর রাজা, ভূটানের প্রধানমন্ত্রী, শ্রীলঙ্কার প্রেসিডেন্ট, সুইডেনের প্রধানমন্ত্রী, মিশরের প্রেসিডেন্ট, সেন্ট লুইসিয়ার প্রধানমন্ত্রী এবং সাইপ্রাসের প্রেসিডেন্টের সঙ্গে।
প্রধানমন্ত্রী ২২ মার্চ ‘জল শক্তি অভিযান : বৃষ্টির জল ধরুন’ অভিযানের সূচনা করবেন

নয়াদিল্লী, ২১ মার্চ, ২০২১ প্রধানমন্ত্রী শ্রী নরেন্দ্র মোদী বিশ্ব জল দিবসে অর্থাৎ ২২ মার্চ বেলা ১২.৩০ মিনিটে ভিডিও কনফারেন্সের মাধ্যমে ‘জল শক্তি অভিযান: বৃষ্টির জল ধরুন’ অভিযানের সূচনা করবেন’। এই অনুষ্ঠানে প্রধানমন্ত্রী উপস্থিতিতে কেন বেতয়া লিঙ্ক প্রকল্পের বাস্তবায়নের জন্য কেন্দ্রীয় জল শক্তি মন্ত্রীর সঙ্গে মধ্যপ্রদেশ ও উত্তরপ্রদেশের মুখ্যমন্ত্রী ঐতিহাসিক চুক্তি স্বাক্ষর করবেন। নদী সংযোগ করার জাতীয় প্রকল্পের এটিই প্রথম উদ্যোগ। ‘জল শক্তি অভিযান: বৃষ্টির জল ধরুন’ ‘বৃষ্টির জল ধরুন, যেখানে বৃষ্টি পড়বে, যখন বৃষ্টি পড়বে’ ভাবনায় দেশজুড়ে গ্রামাঞ্চলে এবং শহরে এই অভিযান শুরু হবে। ২২শে মার্চ থেকে ৩০শে নভেম্বর পর্যন্ত প্রাক মৌসুমী ও মৌসু্মী౼ এই দুটি পর্বে কর্মসূচি বাস্তবায়িত হবে। তৃণমূল স্তরে জনসাধারণের অংশগ্রহণের মধ্যে দিয়ে জল সংরক্ষণের এই অভিযান জন-আন্দোলনের রূপ নেবে। বৃষ্টির জল সিঞ্চনের জন্য বিভিন্ন আবহাওয়ায় মাটির নিচে প্রয়োজনীয় ব্যবস্থা নেওয়া হবে। এর মধ্য দিয়ে বৃষ্টির জল যথাযথভাবে সংরক্ষিত হবে। এই অনুষ্ঠানের পর প্রতিটি জেলায় সব গ্রাম পঞ্চায়েতে জল ও জল সংরক্ষণ নিয়ে গ্রাম সভা অনুষ্ঠিত হবে। গ্রাম সভাগুলিতে জল সংরক্ষণের জন্য জল সপ্তাহ উদযাপিত হবে। তবে যে সব রাজ্যে নির্বাচন হচ্ছে সেইসব রাজ্যকে এই কর্মসূচির বাইরে রাখা হবে। কেন বেতয়া লিঙ্ক প্রকল্পের চুক্তি যেসব অঞ্চলে বাড়তি জল রয়েছে সেখান থেকে খরা প্রবণ অঞ্চলে অতিরিক্ত জল পাঠানোর জন্য নদীগুলির মধ্যে আন্তঃ-সংযোগের যে স্বপ্ন প্রাক্তন প্রধানমন্ত্রী শ্রী অটল বিহারী বাজপেয়ী দেখেছিলেন এই চুক্তির ফলে সেই পরিকল্পনা বাস্তবায়ন শুরু হবে। আন্তঃরাজ্য সহযোগিতার ক্ষেত্রে এই প্রকল্প বিশেষ গুরুত্বপূর্ণ। দৌধন জলাধার এবং কেন ও বেতয়া নদীর মধ্যে খাল কাটার মাধ্যমে এই প্রকল্পে কেন নদী থেকে জল বেতয়া নদীতে পাঠানো হবে। এছাড়াও এই প্রকল্পে নিম্ন ওর প্রকল্প, কোঠা ব্যারেজ, বীণা কমপ্লেক্স মাল্টিপারপাস প্রকল্প অন্তর্ভুক্ত রয়েছে। প্রকল্পটি বাস্তবায়িত হলে ১০ লক্ষ ৬২ হাজার হেক্টর জমিকে সেচের জলসেচের আওতায় আনা যাবে। এছাড়াও ৬২ লক্ষ মানুষের জন্য পানীয় জল সরবরাহ করা যাবে ও ১০৩ মেগাওয়াট জলবিদ্যুৎ উৎপাদিত হবে। মধ্যপ্রদেশের পান্না, টিকমগড়, ছাতারপুর, সাগর, দাতিয়া, দামো, বিদিশা, শিবপুরী এবং রাইসেন এবং উত্তরপ্রদেশের বান্দা, মাহাবো, ঝাঁসি এবং ললিতপুর জেলা সহ জল সঙ্কটে দীর্ণ বুন্দেলখন্ড এই প্রকল্প থেকে প্রভূত উপকৃত হবে। জল সংকট যাতে দেশের উন্নয়নে ব্যাঘাত সৃষ্টি করতে না পারে সেটি নিশ্চিত করতে নদীগুলিকে যুক্ত করা হবে।
গান্ধীজীর জন্ম সার্ধ শতবার্ষিকী উদযাপন উপলক্ষে গঠিত জাতীয় কমিটির দ্বিতীয় বৈঠকে প্রধানমন্ত্রীর ভাষণ

প্রধানমন্ত্রী শ্রী নরেন্দ্র মোদী আজ রাষ্ট্রপতি ভবনে জাতীয় কমিটির দ্বিতীয় কমিটির বৈঠকে ভাষণ দেন। রাষ্ট্রপতি এই বৈঠকে সভাপতিত্ব করেন। উপ-রাষ্ট্রপতি, কেন্দ্রীয় মন্ত্রিসভার সদস্য, বিভিন্ন রাজ্যের মুখ্যমন্ত্রী, বিশিষ্ট গান্ধীবাদীরা সহ কমিটির অন্যান্য সদস্যরা এই বৈঠকে যোগ দেন। কমিটির অন্যতম সদস্য তথা একমাত্র বিদেশি প্রধানমন্ত্রী পর্তুগালের মিঃ আন্তোনিয় কোস্তা বৈঠকে উপস্থিত ছিলেন। রাষ্ট্রপতি তাঁর ভাষণে আয়োজক কমিটির প্রশংসা করেন। জাতির জনকের ১৫০তম জন্মবার্ষিকী উদযাপনকে একটি ‘জনআন্দোলন’ – এর রূপ দিতে প্রধানমন্ত্রীর প্রত্যক্ষ নজরদারিতে কমিটি কাজ করছে। স্বচ্ছ ভারত উদ্যোগের মতো এখানেও প্রধানমন্ত্রী ব্যক্তিগতভাবে পৃষ্ঠপোষকতা করছেন এবং একবার ব্যবহারযোগ্য প্লাস্টিক নিষিদ্ধকরণের উদ্যোগ সহ পরিবেশ রক্ষার মতো বিভিন্ন ক্ষেত্রে মহাত্মা গান্ধীর শিক্ষার বার্তা জনমানসে ছড়িয়ে দিচ্ছেন। প্রধানমন্ত্রী সংস্কৃতি মন্ত্রকের প্রকাশিত একটি বই রাষ্ট্রপতিকে উপহার দেন। বিদেশ দপ্তর সঙ্কলিত এই বইটিতে বিশ্বের ১২৬ জন বিশিষ্ট ব্যক্তি গান্ধীজীর শিক্ষা সম্পর্কে তাঁদের অভিজ্ঞতার কথা লিখেছেন। বৈঠক চলাকালীন ‘গান্ধী@১৫০’ বিশ্ব জুড়ে উদযাপন উপলক্ষে একটি স্বল্প দৈর্ঘ্যের চলচ্চিত্র প্রদর্শিত হয়। প্রধানমন্ত্রী শ্রী নরেন্দ্র মোদী অনুষ্ঠানে প্রথম বৈঠকে সদস্যদের বিভিন্ন পরামর্শের উল্লেখ করেন, যা মহাত্মা গান্ধীর ভাবনার ওপর ভিত্তি করে জনসাধারণের অংশগ্রহ্ণের মাধ্যমে, এই গান্ধী জয়ন্তী উদযাপনে সহায়ক হবে। প্রধানমন্ত্রী বলেন, সারা বিশ্ব আজ গান্ধীজীকে জানতে চায় এবং তাঁকে গ্রহণ করতে চায়। সেই কারণে মহাত্মা গান্ধীর প্রাসঙ্গিকতা ও দর্শন সারা পৃথিবীকে জানাতে ভারত দায়বদ্ধ। পর্তুগালের প্রধানমন্ত্রী ভারত ও পর্তুগালে সারা বছর ব্যক্তিগত উদ্যোগে এই উদযাপনে অংশ নেওয়ার জন্য শ্রী মোদী তাঁকে ধন্যবাদ জানান। প্রধানমন্ত্রী জোর দিয়ে বলেন, ‘গান্ধী@১৫০’ শুধু একটি বছরের আয়োজন নয়, প্রতিটি নাগরিকের গান্ধী দর্শনের বিষয়ে জানা প্রয়োজন এবং আগামীতে তাঁদের জীবনে সেই দর্শনকে প্রয়োগ করতে হবে। তিনি আরও বলেন, সরকারি উদ্যোগে এই উদযাপন বিভিন্ন সময়ে আয়োজন করা হচ্ছে। এর ফলে, এই অনুষ্ঠানে জনগণের অংশগ্রহণ আরও বৃদ্ধি পাচ্ছে, যা প্রতিটি ভারতবাসীর কাছে গর্বের বিষয়। প্রধানমন্ত্রী লালকেল্লা থেকে তাঁর পূর্ব ভাষণের কথা স্মরণ করেন, যেখানে তিনি প্রতিটি দেশবাসীকে স্থানীয় জিনিস কেনার আহ্বান জানিয়েছিলেন। গান্ধী দর্শনের মূল ভাবনাই হ’ল – দেশ গঠন ও দেশের সমৃদ্ধির জন্য সাহায্য করা। তিনি ২০২২ সাল, যখন দেশ স্বাধীনতার ৭৫ বছর উদযাপন করবে, সেই সময় পর্যন্ত সকল নাগরিককে তাঁদের জীবনে এই ভাবনায় প্রভাবিত হওয়ার আহ্বান জানান। প্রধানমন্ত্রী বলেন, রাজ্যসভার সদ্যসমাপ্ত অধিবেশন, যা ছিল ২৫০তম অধিবেশন, সেখানে সদস্যরা তাঁদের স্থানীয় ভাষায় বক্তব্য রাখার সিদ্ধান্ত নেন, যা দেশের কাছে অত্যন্ত গর্বের। তিনি বলেন, আমরা যখন গান্ধীজীর বার্তাকে আন্তর্জাতিক স্তরে নিয়ে যাচ্ছি, তখন সারা দেশের সাধারণ মানুষের মধ্যে সেই বার্তার প্রাসঙ্গিকতা উপলব্ধী করাতে একযোগে কাজ করতে হবে। মহাত্মা গান্ধী বিশ্বাস করতেন, প্রত্যেক মানুষেরই দেশের প্রতি দায়িত্ব রয়েছে। একে অন্যের প্রতি বিশ্বাসযোগ্য হলে মৌলিক অধিকার নিশ্চিত হবে বলে প্রধানমন্ত্রী উল্লেখ করেন। ভাষণের শেষে শ্রী মোদী বলেন, দেশের স্বপ্ন পূরণে প্রত্যেকের নিজস্ব কর্তব্য নিজের পন্থায় পালন করা উচিৎ। …
বিশাখাপত্তনমে বন্দর কর্তৃপক্ষ ও বিমানবন্দর কর্তৃপক্ষের মধ্যে জমি বিনিময়ের প্রস্তাব অনুমোদিত

বিশাখাপত্তনম বিমানবন্দরে ভারতীয় বিমানবন্দর কর্তৃপক্ষের (এ এ আই) ১১.৪৫ একর জমি বিনিময়ের বিষয়টিতে সম্মতি জানিয়েছে কেন্দ্রীয় মন্ত্রিসভা। বিনিময়ে, বিশাখাপত্তনম বন্দর কর্তৃপক্ষের (ভি পি টি) সমপরিমাণ জমি দেওয়া হবে একটি মাল্টি মোডাল লজিস্টিক্স পার্ক গড়ে তোলার কাজে। কন্টেনার কর্পোরেশন অফ ইন্ডিয়া, অর্থাৎ কনকর বিশাখাপত্তনমে এই পার্কটি গড়ে তুলবে। এই জমি বিনিময়ের ফলে উপকৃত হবে এ এ আই এবং ভি পি টি। আজ প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে বন্দর কর্তৃপক্ষ এবং বিমানবন্দর কর্তৃপক্ষের মধ্যে জমি বিনিময়ের বিষয়টিকে আনুষ্ঠানিকভাবে অনুমোদন দেওয়া হয়।
প্রধানমন্ত্রী শ্রী নরেন্দ্র মোদী সকাশে মায়ানমারের প্রতিরক্ষা সেবার প্রধান সিনিয়র জেনারেল ইউমিন আং হ্লিয়াং

মায়ানমার প্রতিরক্ষা সেবার কম্যান্ডার-ইন-চিফ সিনিয়র জেনারেল ইউ মিন আং হ্লিয়াং আজ এখানেসাক্ষাৎ করেন ভারতের প্রধানমন্ত্রী শ্রী নরেন্দ্র মোদীর সঙ্গে। অমরনাথযাত্রীদের ওপর সাম্প্রতিক জঙ্গি হামলার কঠোর নিন্দা করে সিনিয়র জেনারেল হ্লিয়াং এইঘটনার যাঁরা শিকার হয়েছেন তাঁদের জন্য গভীর শোক ও বেদনা প্রকাশ করেন। এ বছর গত ৭জুন এক মর্মান্তিক বিমান দুর্ঘটনায় মায়ানমারের সশস্ত্র বাহিনীর কর্মী ও তাঁদেরপরিবার-পরিজনদের প্রাণহানির ঘটনায় গভীর শোক ও সমবেদনা প্রকাশ করেন ভারতেরপ্রধানমন্ত্রী। দ্বিপাক্ষিকপ্রতিরক্ষা ও নিরাপত্তা সহযোগিতা সম্পর্কে এদিন সংক্ষেপে শ্রী মোদীকে অবহিত করেনমায়ানমারের কম্যান্ডার-ইন-চিফ। ভারত ও মায়ানমারের সশস্ত্র বাহিনীর মধ্যে নিবিড়সহযোগিতার বিশেষ প্রশংসা করেন ভারতের প্রধানমন্ত্রী। শ্রী মোদীবলেন, ভারতের ‘পূবে তাকাও নীতি’র একটি গুরুত্বপূর্ণ স্তম্ভ হল মায়ানমার।দ্বিপাক্ষিক সম্পর্কের সবক’টি ক্ষেত্রকেই আরও জোরদার করে তোলার লক্ষ্যে তাঁর দৃঢ়অঙ্গীকারের কথাও সিনিয়র জেনারেল হ্লিয়াং-এর কাছে পুনরুচ্চারণ করেন তিনি। /
রেল প্রযুক্তি ক্ষেত্রেভারত-ইতালি সহযোগিতা   :   আলোচনা কেন্দ্রীয়মন্ত্রিসভার বৈঠকে

রেল ব্যবস্থায় প্রযুক্তিগত সহায়তা প্রসারের লক্ষ্যে এ বছর ৩১ জানুয়ারিতারিখে ইতালির ফেরোভি ডেলো স্ট্যাটু ইতালিয়েন এসপিএ-এর সঙ্গে স্বাক্ষরিত চুক্তিটিসম্পর্কে বুধবার কেন্দ্রীয় মন্ত্রিসভার বৈঠকে অবহিত করা হ’ল প্রধানমন্ত্রী শ্রীনরেন্দ্র মোদীকে। এদিনের বৈঠকের নেতৃত্ব দেন প্রধানমন্ত্রী স্বয়ং। ইতালির সঙ্গে এই চুক্তি স্বাক্ষরের ফলে রেল চলাচলের ক্ষেত্রে নিরাপত্তা,দক্ষতা ও ধারাবাহিকতা আরও ভালভাবে নিশ্চিত করতে পারবে ভারতীয় রেল। চুক্তির আওতায়বিশেষভাবে উৎসাহ দেওয়া হবে তথ্য বিনিময়, বিশেষজ্ঞদের আলোচনা বৈঠক, সেমিনার,প্রযুক্তিগত সফর বিনিময় কর্মসূচি এবং যৌথ সহযোগিতার ভিত্তিতে রূপায়িত প্রকল্পগুলিরকাজ। এই দ্বিপাক্ষিক চুক্তি স্বাক্ষরের ফলে লাভবান হবে দুটি দেশই। ভারতীয় রেলেরনিরাপত্তা সংক্রান্ত কাজকর্ম, উন্নত প্রযুক্তির প্রয়োগ ও ব্যবহার, দক্ষতা বৃদ্ধিএবং প্রশিক্ষণ ও রক্ষণাবেক্ষণ সহ সংশ্লিষ্ট বিভিন্ন ক্ষেত্রে একদিকে যেমনপারস্পরিক সহযোগিতার প্রসার ঘটবে, অন্যদিকে তেমনই সার্বিকভাবে ভারতীয় রেলের দক্ষতাও অভিজ্ঞতা অর্জনের পরিধিও অনেকটাই বেড়ে যাবে।
বৃটেনের প্রধানমন্ত্রীকে শ্রী নরেন্দ্র মোদীর শুভেচ্ছা

বৃটিশ প্রধানমন্ত্রী মিঃ বরিস জনসন কোভিড-১৯ এ সংক্রমিত হওয়ায়, প্রধানমন্ত্রী শ্রী নরেন্দ্র মোদী তাঁর সুস্বাস্থ্য কামনা করেছেন। প্রধানমন্ত্রী বলেছেন, “ প্রিয় প্রধানমন্ত্রী বরিস জনসন, আপনি একজন লড়াকু আর তাই এই চ্যালেঞ্জকেও আপনি অতিক্রম করতে পারবেন। আপনার সুস্বাস্থ্য প্রার্থনা করি এবং স্বাস্থ্যকর বৃটেন নির্মাণ সুনিশ্চিত করার জন্য শুভেচ্ছা জানাই”।
দৈনিক জাগরণ গোষ্ঠীর চেয়ারম্যান যোগেন্দ্র মোহন গুপ্তার প্রয়াণে প্রধানমন্ত্রীর শোকপ্রকাশ

নতুনদিল্লি, ১৫ই অক্টোবর, ২০২১ প্রধানমন্ত্রী শ্রী নরেন্দ্র মোদী দৈনিক জাগরণ গোষ্ঠীর চেয়ারম্যান যোগেন্দ্র মোহন গুপ্তাজির প্রয়াণে গভীর শোক প্রকাশ করেছেন। এক ট্যুইট বার্তায় প্রধানমন্ত্রী বলেছেন, “দৈনিক জাগরণ গোষ্ঠীর চেয়ারম্যান যোগেন্দ্র মোহন গুপ্তাজির প্রয়াণে আমি অত্যন্ত মর্মাহত। তাঁর প্রয়াণ শিল্প, সাহিত্য ও সাংবাদিকতা জগতের পক্ষে এক অপূরণীয় ক্ষতি। শোকের এই সময়ে তাঁর পরিবার পরিজনকে সমবেদনা জানাই। ওঁ শান্তি !”
চিনের জিয়ামেন-এ ব্রিক্‌স বাণিজ্য পরিষদের সঙ্গে আলোচনা-বৈঠকে ভারতের প্রধানমন্ত্রী শ্রী নরেন্দ্র মোদীর বিবৃতি (৪ সেপ্টেম্বর, ২০১৭)

মাননীয় নেতৃবৃন্দ, নিউডেভেলপমেন্ট ব্যাঙ্কের প্রেসিডেন্ট, ব্রিক্‌সবাণিজ্য পরিষদের সদস্যবৃন্দ, ব্রিক্‌সবাণিজ্য পরিষদের সঙ্গে এই আলোচনা-বৈঠকে মিলিত হওয়ার সুযোগ পেয়ে আমি আনন্দিত।বাণিজ্যপরিষদের মাধ্যমে আপনাদের কর্মপ্রচেষ্টা ব্রিক্‌স অংশীদারিত্বের চিন্তাভাবনাকে একব্যবহারিক রূপ ও আকার দেওয়ার ক্ষেত্রে বিশেষ গুরুত্বপূর্ণ ভূমিকা পালন করেছে। যেঅংশীদারিত্বের সম্পর্ক আপনারা গড়ে তুলেছেন এবং যে নেটওয়ার্কগুলির আপনারা সূচনাকরেছেন তা ব্রিক্‌সভুক্ত প্রত্যেকটি সদস্য রাষ্ট্রের অর্থনৈতিক বিকাশ প্রচেষ্টায়বিশেষভাবে শক্তি যুগিয়েছে। গত বছর গোয়ায় অনুষ্ঠিত এই বৈঠকে এনডিবি এবং ব্রিক্‌সবাণিজ্য পরিষদের মধ্যে নিবিড়তর সহযোগিতা প্রসারের একটি প্রস্তাব পেশ করা হয়েছিল।আমি একথা জানতে পেরে খুবই খুশি যে এনডিবি-র সঙ্গে আপনারা এক বিশেষ মউ স্বাক্ষরকরতে চলেছেন। মাননীয়নেতৃবৃন্দ এবং বন্ধুগণ, ভারতবর্তমানে বিশ্বের সর্বাপেক্ষা উদার অর্থনীতিগুলির অন্যতম হিসেবে দ্রুত রূপান্তরপ্রচেষ্টার মধ্য দিয়ে আত্মপ্রকাশ ঘটাতে চলেছে।ভারতে প্রত্যক্ষ বিদেশি বিনিয়োগেরমাত্রা ৪০ শতাংশে উন্নীত হয়েছে যা কিনা এযাবৎকালের মধ্যে সর্বোচ্চ। বাণিজ্যিককাজকর্মকে সহজতর করে তোলার লক্ষ্যে বিশ্ব ব্যাঙ্কের সূচকে ভারতের ক্রম-উত্থান ঘটেচলেছে। একইভাবে, আন্তর্জাতিক প্রতিযোগিতামুখিনতার সূচক অনুযায়ী ৩২টি স্থানইতিমধ্যেই আমরা অতিক্রম করে এসেছি। এবছর জুলাই মাসে চালু হওয়া পণ্য ও পরিষেবা করএযাবৎকালের মধ্যে ভারতের এক বৃহত্তম সংস্কার প্রচেষ্টা। একটিমাত্র প্রচেষ্টারমাধ্যমেই ১৩০ কোটি জনসাধারণের জন্য গড়ে তোলা সম্ভব হয়েছে এক অভিন্ন বিপণনব্যবস্থা। ডিজিটাল ভারত, স্ট্যান্ড আপ ইন্ডিয়া এবং মেক ইন ইন্ডিয়ার মতোকর্মসূচিগুলি দেশের অর্থনৈতিক প্রেক্ষাপটেক্রমশ পরিবর্তন ঘটিয়ে চলেছে। জ্ঞান ওদক্ষতা-নির্ভর প্রযুক্তিচালিত এক সমাজ ব্যবস্থা গড়ে তোলার কাজে তা ভারতকে নানাভাবেসাহায্য করছে। মাননীয় নেতৃবৃন্দও বন্ধুগণ, বাণিজ্য ওবিনিয়োগ সংক্রান্ত সুযোগ-সুবিধা, দক্ষতা বিকাশ, পরিকাঠামো উন্নয়ন, ক্ষুদ্র ওমাঝারি শিল্পবিকাশ প্রচেষ্টা এবং বৈদ্যুতিন বাণিজ্য ও ডিজিটাল অর্থনীতির প্রসারেরমতো ক্ষেত্রগুলিকে ব্রিক্‌স বাণিজ্য পরিষদ যে বিশেষভাবে অগ্রাধিকার দিয়েছে তা জেনেআমি আনন্দিত। আপনাদের বক্তব্য ও আলোচনা থেকে রূপায়ণযোগ্য বহু সুপারিশই আমরা লাভকরেছি। একটি ব্রিক্‌স রেটিং এজেন্সি গঠন, শক্তি ক্ষেত্রে সহযোগিতা, সবুজ অর্থনীতিএবং ডিজিটাল অর্থনীতি প্রতিষ্ঠার ক্ষেত্রে আপনাদের কর্মপ্রচেষ্টা বিশেষভাবে উল্লেখকরার মতো। আপনাদের এই প্রচেষ্টায় সবক’টি সদস্য রাষ্ট্রের কাছ থেকে সরকারিভাবেআপনারা যে পূর্ণ সমর্থন লাভ করবেন একথা ঘোষণা করার মাধ্যমে আমি আমার বক্তব্য শেষকরতে আগ্রহী। বাণিজ্য এবং বিনিয়োগের ক্ষেত্রে আমাদের সাধারণ লক্ষ্য পূরণে ব্রিক্‌সবাণিজ্য পরিষদের সমর্থন ও সহযোগিতা আমাদের কাছে খুবই গুরুত্বপূর্ণ একটি বিষয়। ধন্যবাদ। /
মহারাষ্ট্রে বাস দুর্ঘটনায় মৃত্যুর জন্য প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী মহারাষ্ট্রের রায়গড় জেলায় বাস দুর্ঘটনায় বহু মানুষের মৃত্যুতে শোক প্রকাশ করেছেন। এক বার্তায় তিনি বলেছেন : “মহারাষ্ট্রের রায়গড় জেলায় একটি বাস দুর্ঘটনায় মৃত্যুর খবরে আমি ব্যথিত। মৃতদের পরিবারের প্রতি আমি আমার সমবেদনা জানাই”।
ক্রিডাই ইয়ুথকন – ২০১৯ – এ প্রধানমন্ত্রীর ভাষণ

নয়াদিল্লি, ১৩ ফেব্রুয়ারি, ২০১৯ প্রধানমন্ত্রী শ্রী নরেন্দ্র মোদী আজ নতুন দিল্লির তালকোটরা স্টেডিয়ামে ক্রিডাই ইয়ুথকন – ২০১৯ উপলক্ষে আয়োজিত এক সমাবেশে ভাষণ দেন। সমাবেশে প্রধানমন্ত্রী বলেন, ২০২২ সাল নাগাদ প্রত্যেক গৃহহীন ব্যক্তিকে নিজস্ব গৃহ প্রদানের লক্ষ্যে সরকার দ্রুতগতিতে কাজ করে চলেছে। প্রধানমন্ত্রী আবাস যোজনার মাধ্যমে দেড় কোটি গৃহ নির্মাণ করা হয়েছে। এর মধ্যে ১৫ লক্ষ বাড়ি শহরাঞ্চলের গরিবদের জন্য তৈরি করা হয়েছে। তিনি আরও জানান, বর্তমান সরকারের আওতায় গৃহ নির্মাণ থেকে গৃহ প্রদান সমগ্র প্রক্রিয়ায় স্বচ্ছতা বজায় রাখা হয়েছে। সদিচ্ছা নিয়ে যখন একটি সরকার নীতি প্রণয়ন করে, তখন স্বাভাবিকভাবেই দুর্নীতি দূর করা সম্ভব হয় এবং এর ভালো পরিণামও পাওয়া যায়। শ্রী মোদী বলেন, রিয়েল এস্টেট নিয়ামক কর্তৃপক্ষ বা রেরা গ্রাহক ও রিয়েল এস্টেট ডেভেলপারদের মধ্যে আস্থার বন্ধনকে আরও মজবুত করেছে। এখনও পর্যন্ত ২৮টি রাজ্যে রেরা কার্যকর হয়েছে বলে জানিয়ে প্রধানমন্ত্রী বলেন, এই কর্তৃপক্ষের আওতায় ৩৫ হাজারেরও বেশি রিয়েল এস্টেট প্রোজেক্ট এবং ২৭ হাজার রিয়েল এস্টেট এজেন্ট নথিভুক্ত হয়েছেন। এছাড়াও, এই কর্তৃপক্ষের নিয়মনীতি মেনে লক্ষ লক্ষ আবাসন নির্মাণ হচ্ছে। বিগত চার বছরে সহজে ব্যবসা-বাণিজ্যের অনুকূল পরিবেশ গড়ে তোলার ক্ষেত্রে লক্ষণীয় অগ্রগতির কথা উল্লেখ করে প্রধানমন্ত্রী বলেন, তাঁর সরকার ভারতে সহজে ব্যবসা-বাণিজ্যের অনুকূল বাতাবরণ গড়ে তোলা সুনিশ্চিত করতে অঙ্গীকারবদ্ধ। এ প্রসঙ্গে শ্রী মোদী আবাসন নির্মাণ সংক্রান্ত অনুমোদন সহ বিভিন্ন সরকারি ছাড়পত্র আগের তুলনায় এখন অনেক দ্রুত মঞ্জুর করা হচ্ছে বলেও জানান। আবাসন শিল্প তথা গৃহ-ক্রেতাদের বিভিন্ন সুযোগ-সুবিধা প্রদানে কেন্দ্রীয় সরকারের গৃহীত কর ক্ষেত্রে সংস্কারের কথাও প্রধানমন্ত্রী উল্লেখ করেন। আবাসন নির্মাণের সঙ্গে যুক্ত বিভিন্ন সামগ্রীর ক্ষেত্রে জিএসটি’র হার কমানো হয়েছে। সদ্য অন্তর্বর্তী বাজেটে মধ্যবিত্ত শ্রেণীর জন্য আয়ের ক্ষেত্রে করের একাধিক সুবিধা দেওয়ার কথা ঘোষণা করা হয়েছে। বাজেট ঘোষিত উদ্যোগগুলি কার্যকর হলে আবাসন ক্ষেত্র ও গৃহ-ক্রেতারা উপকৃত হবেন বলে তিনি অভিমত প্রকাশ করেন। সাধারণ মানুষের জন্য নিজস্ব বাড়ির স্বপ্ন পূরণে প্রধানমন্ত্রী ক্রিডাই-এর অবদানের প্রশংসা করেন। তিনি বলেন, ক্রিডাই ইয়ুথকন সম্মেলন এমন এক সময়ে আয়োজিত হচ্ছে, যখন ‘নতুন ভারত’ গড়ে উঠতে চলেছে। এই নতুন ভারত গঠনের দেশের যুবসম্প্রদায়ের গুরুত্বপূর্ণ ভূমিকা রয়েছে বলেও শ্রী মোদী অভিমত প্রকাশ করেন। এর আগে প্রধানমন্ত্রী তালকোটরা স্টেডিয়ামে ক্রিডাই আয়োজিত এক প্রদর্শনীও ঘুরে দেখেন।
‘প্রি-মডার্ন কুচি নেভিগেশন টেকনিক্স অ্যান্ড ভয়েজেস’ শীর্ষক বইটির প্রকাশে প্রধানমন্ত্রী

নয়াদিল্লি, ৬ এপ্রিল, ২০১৫ প্রধানমন্ত্রী শ্রী নরেন্দ্র মোদী বলেন, একটি দেশের নৌ-বাহিনীর শক্তি সে দেশের অর্থনীতিকে প্রথম সারিতে স্থান দেওয়ার বিষয়ে খুবই গুরুত্বপূর্ণ একটি অঙ্গ। আজ তিনি নয়াদিল্লিতে ‘প্রি মডার্ন কুচি নেভিগেশন টেকনিক্স অ্যান্ড ভয়েজেস’ শীর্ষক বইটির প্রকাশানুষ্ঠানে প্রধানমন্ত্রী এই কথাগুলি বলেন। শ্রী মোদী ভারত মহাসাগরীয় দেশগুলিতে তাঁর সাম্প্রতিক সফরের কথা উল্লেখ করেন। তাঁর এই সফরকে সেই দেশগুলির সঙ্গে ভারতের সুসম্পর্ক স্থাপনের এক সফল প্রয়াস বলে জানান। প্রধানমন্ত্রী বলেন, ঐতিহাসিকভাবে ভারত দৃঢ় নৌ-শক্তির দেশ হিসেবে পরিচিত ছিল এবং এই দেশকে অর্থনৈতিক সুশক্তি হিসেবে প্রতিষ্ঠা করেছিল।
প্রধানমন্ত্রী আগামীকাল সার্ক নেতৃবৃন্দের সঙ্গে বৈঠক করবেন

কোভিড-১৯এর মোকাবিলায় ব্যবস্হা গ্রহণের জন্য প্রধানমন্ত্রী শ্রী নরেন্দ্র মোদী আগামীকাল (১৫ মার্চ) বিকেল ৫টায় সার্ক নেতৃবৃন্দের সঙ্গে ভিডিও কনফারেন্সের মাধ্যমে বৈঠক করবেন। দক্ষিণপূর্ব এশিয়া অঞ্চলে কোভিড-১৯এর মোকাবিলায় এক অভিন্ন ও কার্যকর কৌশল গ্রহণ করতে সার্কভুক্ত সব দেশের এই বৈঠকে শ্রী মোদী ভারতের প্রতিনিধিত্ব করবেন। arch, 2020…
প্রধানমন্ত্রী শ্রী নরেন্দ্র মোদী এবং ইউরোপীয়ান কমিশনের প্রেসিডেন্ট উরসুলা ভন ডার লেয়েনের মধ্যে টেলিফোনে কথা

প্রধানমন্ত্রী শ্রী নরেন্দ্র মোদী আজ ইউরোপীয়ান কমিশনের প্রেসিডেন্ট উরসুলা ভন ডার লেয়েনের সঙ্গে টেলিফোনে কথা বললেন। দুই নেতার মধ্যে কোভিড-১৯এর দ্বিতীয় ঢেউয়ের মোকাবিলায় ভারতের চলতি প্রয়াস সহ ভারত এবং ইউরোপীয় ইউনিয়নের কোভিড পরিস্থিতি নিয়ে মতবিনিময় হল। প্রধানমন্ত্রী মোদী কোভিড-১৯এর দ্বিতীয় ঢেউয়ের বিরুদ্ধে ভারতের লড়াইয়ে দ্রুত সাহায্যের জন্য ইউরোপীয় ইউনিয়ন এবং এর সদস্য দেশগুলির প্রশংসা করলেন। তাঁরা বলেন, জুলাইয়ে সর্বশেষ শিখর সম্মেলন থেকে ভারত- ইউরোপীয় ইউনিয়ন রণকৌশলগত অংশীদারিত্ব নতুন গতির সাক্ষী থাকছে। নেতারা সহমত হন যে আগামী ৮ মে ২০২১এ ভার্চুয়াল ফরম্যাটে আসন্ন ভারত-ইউরোপীয় ইউনিয়ন নেতাদের বৈঠক একটি গুরুত্বপূর্ণ সুযোগ ভারত ইউরোপীয় ইউনিয়নের মধ্যে ইতিমধ্যেই স্থাপিত বহুমুখী সম্পর্কে আরও গতি যোগাবে। ভারত-ইউরোপীয়ান নেতাদের এই বৈঠক ইইউ+২৭ ফরম্যাটে প্রথম বৈঠক এবং এতে প্রতিফলিত হচ্ছে ভারত ইইউ রণকৌশলগত অংশীদারিত্বকে আরও জোরদার করার জন্য দুই পক্ষেরই উচ্চাশা।
বিশ্ব বেতার দিবসে অভিনন্দন প্রধানমন্ত্রীর

বেতারঅনুষ্ঠানপ্রেমী এবং বেতার শিল্পের সঙ্গে সংশ্লিষ্ট সকল কর্মীকে বিশ্ব বেতার দিবসউপলক্ষে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনিবলেছেন : “বিশ্ব বেতার দিবসেঅভিনন্দন। বেতারের অনুষ্ঠানসূচিতে যাঁরা বিশেষভাবে আগ্রহী তাঁদের আমি অভিনন্দনজানাই। বেতারমাধ্যমকে চালু রাখার জন্য এবং তাকে আরও আকর্ষণীয় করে তোলার জন্যঅভিনন্দন জানাই বেতার শিল্পের সঙ্গে সংশ্লিষ্ট সকল কর্মীকেই। আলোচনা ও মতবিনিময়এবং শিক্ষা ও যোগাযোগের একটি চমৎকার মাধ্যম হল বেতার। আমার নিজের ‘মন কি বাত’অনুষ্ঠানের অভিজ্ঞতায় আমি অনুভব করেছি যে সারা ভারতের সাধারণ মানুষের সঙ্গে আমারএক যোগসূত্র স্থাপিত হয়েছে। ‘মন কি বাত’-এরসবক’টি অনুষ্ঠানই শোনা যাবে narendramodi.in/mann-ki-baat -এ।” /
অলিম্পিকের জন্য প্রস্তুতি বিষয়ে প্রধানমন্ত্রীর পৌরোহিত্যে পর্যালোচনা বৈঠক

টোকিও অলিম্পিকের বাকি আর ৫০ দিন উপলক্ষ্যে প্রধানমন্ত্রী নরেন্দ্র মোদী ভারতের অলিম্পিক প্রস্তুতি বিষয়ে পর্যালোচনা বৈঠক করেছেন । এই বৈঠকে আসন্ন টোকিও অলিম্পিকের প্রস্তুতির বিভিন্ন দিক উপস্থাপন করেন আধিকারিকেরা । পর্যালোচনা চলাকালীন এই অতিমারির মধ্যে ক্রীড়াবিদদের নিরবচ্ছিন্ন প্রশিক্ষণ সুনিশ্চিতকরণ, অলিম্পিক কোটা জিততে আন্তর্জাতিক প্রতিযোগিতায় অংশ নেওয়া, ক্রীড়াবিদদের টিকা দেওয়া এবং নানান সহায়তা প্রদানের বিভিন্ন পদক্ষেপ সম্পর্কে প্রধানমন্ত্রীকে অবহিত করা হয় । আধিকারিকেরা ক্রীড়াবিদ এবং তাদের সাহায্যকারী কর্মীদের টিকাকরণ সম্পর্কে বিস্তারিত জানান । প্রধানমন্ত্রী নির্দেশ দিয়েছেন যে টোকিও অলিম্পিকে যাচ্ছেন এমন প্রতিটি যোগ্য/সম্ভাব্য ক্রীড়াবিদ, সহায়তা কর্মী এবং আধিকারিকদের যত দ্রুত সম্ভব টিকা দেওয়া উচিত । প্রধানমন্ত্রী বলেন যে, তিনি জুলাই মাসে একটি ভিডিও কনফারেন্সের মাধ্যমে দেশের অলিম্পিক দলটির সঙ্গে কথা বলবেন । তাদের উৎসাহ দেওয়া এবং সমস্ত ভারতীয়দের পক্ষ থেকে শুভেচ্ছা জানানোর জন্যই তিনি কথা বলতে চান । প্রধানমন্ত্রী বলেন, খেলাধুলা আমাদের জাতীয় চরিত্রের হৃদয় এবং আমাদের যুব সমাজ খেলাধুলার মাধ্যমে একটি শক্তিশালী ও প্রাণবন্ত সংস্কৃতি তৈরি করেছে । তিনি বলেন যে, ১৩৫ কোটি ভারতীয়ের শুভেচ্ছা থাকবে অলিম্পিকে অংশ নেওয়া তরুণদের সঙ্গে । প্রধানমন্ত্রী আরও জানান যে, বিশ্বমঞ্চে নাম উজ্জ্বল করা প্রতিটি তরুণ ক্রীড়াবিদদের দেখে আরও হাজার জন খেলাধুলার প্রতি অনুপ্রাণিত হবেন । বৈঠকে আধিকারিকরা জানিয়েছেন যে, অলিম্পিকে অংশ নেওয়ার সময় ক্রীড়াবিদদের অনুপ্রাণিত করতে এবং তাদের মনবল বৃদ্ধিতে বিশেষ গুরুত্ব দেওয়া হবে । তাই প্রতিযোগিতার সময় তাদের বাবা-মা এবং পরিবারের সদস্যদের সঙ্গে নিয়মিত ভিডিও কনফারেন্সের আয়োজন করা হবে । প্রধানমন্ত্রীকে অবহিত করা হয়েছে যে, মোট ১০০ জন ক্রীড়াবিদ ১১টি ক্রীড়া বিভাগে টোকিও অলিম্পিকের জন্য যোগ্যতা অর্জন করেছেন এবং আরও ২২ জন ক্রীড়াবিদ টোকিও অলিম্পিকের জন্য যোগ্যতা অর্জন করতে পারেন, যার বিশদ বিবরণী জুন মাসের মধ্যে প্রকাশিত হবে । উল্লেখ্য, ২০১৬ সালে রিও ডি জেনিরো-তে মোট ১৯ জন ভারতীয় ক্রীড়াবিদ অংশ নিয়েছিলেন । ২৬ জন প্যারা-অ্যাথলেট যোগ্যতা অর্জন করেছেন । আরও ১৬ জন ক্রীড়াবিদ টোকিও অলিম্পিকে খেলার জন্য যোগ্যতা অর্জনের সম্ভাবনা রয়েছে ।
পেশাগত অসুখ, পুনর্বাসন এবং বৃত্তিমূলক প্রশিক্ষণ ক্ষেত্রে ভারত ও জার্মানির মধ্যে স্বাক্ষরিত সমঝোতাপত্রে মন্ত্রিসভার অনুমোদন

পেশাগত অসুখ-বিসুখ, পুনর্বাসন এবং প্রতিবন্ধকতাসম্পন্ন বিমাকৃত ব্যক্তিদের বৃত্তিমূলক প্রশিক্ষণ ক্ষেত্রে ভারত ও জার্মানির মধ্যে স্বাক্ষরিত সমঝোতাপত্রে কর্মপরবর্তী অনুমোদন মিলেছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে এই সিদ্ধান্ত হয়। এই মউ স্বাক্ষরের ফলে প্রতিবন্ধকতাসম্পন্ন বিমাকৃত ব্যক্তিদের চিকিৎসা, পেশাগত অসুখ-বিসুখ এবং সামাজিক পুনর্বাসনের সঙ্গে যুক্ত বিভিন্ন ক্ষেত্রে তথ্য আদান-প্রদান তথা পরিকল্পিত পদক্ষেপ গ্রহণ সম্ভব হবে। এছাড়াও, পেশাগত অসুখ-বিসুখ প্রতিরোধ, আগাম রোগ নির্ণয় ও তার উপযুক্ত চিকিৎসা ক্ষেত্রে দুই দেশের মধ্যে সহযোগিতা বাড়বে। উল্লেখ করা যেতে পারে যে, জার্মানির ডিজিইউভি নামে এক বিশেষজ্ঞ সংস্থার সঙ্গে এই সমঝোতাপত্র স্বাক্ষরিত হয়েছে।
নতুন দশকে দেশের উজ্জ্বল ভবিষ্যতের জন্য সংসদের বর্তমান অধিবেশন এক মজবুত ভিত্তি প্রতিষ্ঠা করবে : প্রধানমন্ত্রী

নতুন দশকে দেশের উজ্জ্বল ভবিষ্যতের জন্য এক মজবুত ভিত্তি গড়ে তুলতে প্রধানমন্ত্রী শ্রী নরেন্দ্র মোদী সাংসদদের একযোগে কাজ করার কথা বলেছেন। সংসদে বাজেট অধিবেশন শুরু হওয়ার পূর্বে সংবাদমাধ্যমের প্রতিনিধিদের সঙ্গে প্রথামাফিক মিলিত হয়ে প্রধানমন্ত্রী দেশে একাধিক আর্থিক বিষয় এবং বর্তমান বিশ্ব আর্থিক পরিস্থিতিতে কিভাবে ভারত সর্বাধিক সুফল পেতে পারে তা নিয়ে বিস্তারিত আলোচনার আহ্বান জানিয়েছেন। শ্রী মোদী বলেন, “এই অধিবেশনে আমরা বিশেষভাবে আর্থিক বিষয়গুলির ওপর নজর দেব এবং বর্তমান আন্তর্জাতিক আর্থিক পরিস্থিতিতে ভারত কিভাবে সর্বাধিক লাভবান হতে পারে তা নিয়ে আলোচনা করব। সেইসঙ্গে, দেশের অর্থনীতিকে কিভাবে এগিয়ে নিয়ে যাওয়া যায়, সে বিষয়েও আলোচনা করব।” সংসদের উভয় কক্ষে অত্যন্ত ইতিবাচক ও ফলপ্রসূ আলাপ-আলোচনার আহ্বান জানিয়ে প্রধানমন্ত্রী বলেন, জনগণের ক্ষমতায়নের বিষয়টিকে আমাদের অগ্রাধিকার দিতে হবে। শ্রী মোদী বলেন, “সমাজের বঞ্চিত মানুষ ও মহিলাদের ক্ষমতায়নের জন্য আমাদের সরকারের প্রচেষ্টা অব্যাহত রয়েছে। নতুন দশকেও মানুষের ক্ষমতায়নের লক্ষ্যে আমাদের প্রয়াস বজায় থাকবে। আমি আশা করি, সংসদের উভয় কক্ষেই অর্থনৈতিক বিষয় এবং মানুষের ক্ষমতায়নের ব্যাপারে বিস্তারিত আলাপ-আলোচনা হবে। আমার দৃঢ় বিশ্বাস এই আলাপ-আলোচনা আমাদের সকলকেই সমৃদ্ধ করবে।”
রিয়াধে এল অ্যান্ড টি কর্মীদের আবাসন চত্বরে প্রধানমন্ত্রী শ্রী মোদী

রিয়াধে এল অ্যান্ড টি সংস্থার কর্মীদের আবাসন চত্বরটি আজ ঘুরে দেখেন প্রধানমন্ত্রী শ্রী নরেন্দ্র মোদী। রিয়াধ মেট্রোর একটি অংশের নির্মাণ কাজের সঙ্গে যুক্ত রয়েছে এল অ্যান্ড টি। এই উপলক্ষে কথাবার্তা বলার সময় মেট্রো প্রকল্পের কাজকর্মে এল অ্যান্ড টি কর্মীদের উদ্যম ও প্রচেষ্টার বিশেষ প্রশংসা করেন প্রধানমন্ত্রী। কর্মীদের উদ্দেশে তিনি বলেন, “আপনাদের কঠোর পরিশ্রমের টানেই আজ আমি উপস্থিত হয়েছি এখানে।” প্রধানমন্ত্রী বলেন, বিদেশে ভারতীয় কর্মীদের কাজের সুবাদে শুধু আয় বা উপার্জনই বৃদ্ধি পায় না, ভারতের সম্মান ও মর্যাদাও বৃদ্ধি পায়। বিশ্বের বিভিন্ন প্রান্তে ভারতীয় কর্মীদের প্রচেষ্টার কথা আজও স্মরণ করেন সেখানকার মানুষ। কারণ, বিভিন্ন দেশে বেশ কিছু গুরুত্বপূর্ণ প্রকল্পের কাজ সম্পূর্ণ করেছেন ভারতীয় কর্মীরা। প্রধানমন্ত্রী বলেন, ভবিষ্যতে রিয়াধ মেট্রোও সংশ্লিষ্ট ভারতীয় কর্মীদের কথা স্মরণ করবে, স্মৃতিচারণ করবে মেট্রোর নির্মাণে তাঁদের অবদান সম্পর্কে। প্রধানমন্ত্রী বলেন, বিদেশে কর্মরত ভারতীয় কর্মীদের আত্মীয়-পরিজনদের কাছ থেকে যে সমস্ত চিঠিপত্র তিনি পেয়ে থাকেনতার মাধ্যমেই সংশ্লিষ্ট কর্মীদের অবস্থা সম্পর্কে অবহিত হন তিনি। এই চিঠিগুলির মধ্য দিয়ে ব্যক্তিগতভাবে কর্মীদের সুখ-দুঃখ এবং আনন্দ-বেদনার একজন অংশীদার বলেই তিনি মনে করেননিজেকে। প্রধানমন্ত্রী প্রসঙ্গত উল্লেখ করেন, কেন্দ্রীয় সরকার ‘ই-মাইগ্রেট’-এর যে উদ্যোগ গ্রহণ করেছে তা বিদেশে কাজ করতে ইচ্ছুক ব্যক্তিদের বিশেষ উপকারে আসবে। আরও বেশি সংখ্যায় ‘কর্মী সম্পদ কেন্দ্র’ গড়ে তোলা হবে বলেও ঘোষণা করেন প্রধানমন্ত্রী। তিনি জানান, ‘
দু ’ দিনের জন্য গুজরাট সফরে প্রধানমন্ত্রী  :  কচ্ছ ও গান্ধীনগরে বেশ কয়েকটি উন্নয়ন কর্মসূচিতে যোগ দেবেন তিনি

প্রধানমন্ত্রী শ্রীনরেন্দ্র মোদী বর্তমানে দু ’ দিনের জন্য গুজরাট সফর করছেন। আজ কচ্ছের বিভিন্ন স্হানে কয়েকটি উন্নয়নমূলকপ্রকল্পের উদ্বোধন ও শিল্যান্যাস-ও করবেন তিনি । আগামীকাল অর্থাৎ ২৩ফেব্রুয়ারী গান্ধীনগরে আফ্রিকান উন্নয়ন ব্যাঙ্কের বার্ষিক বৈঠকগুলির সূচনাঅনুষ্ঠানেও যোগ দেবেন শ্রী মোদী। গতকালের কয়েকটি টুইটবার্তায় তাঁর এই দু ’ দিনের গুজরাট সফরের কর্মসূচিগুলিরকথা ঘোষণা করেছেন প্রধানমন্ত্রী। তিনি বলেছেন : “ আগামীকাল শুরু হবে আমার দুদিনের গুজরাট সফর। ঐ সময়কচ্ছ ও গান্ধীনগরের বিভিন্ন কর্মসূচিতে আমি অংশগ্রহণ করব। কান্দলা বন্দরেরবিভিন্ন প্রকল্প উদ্বোধন করার পাশাপাশি কয়েকটির শিলান্যাস-ও করব আমি। ভাষণ দেবগান্ধীধামের এক জনসমাবেশে। ভাচাউ-তে একটিপাম্পিং স্টেশনের উদ্বোধনের পর একটি জনসভায় আমার যোগ দেওয়ার কথা আছে। আপনারামোবাইলে এই ঘটনা প্রত্যক্ষ করতে পারবেন। কচ্ছের প্রতি আমারএক বিশেষ টান রয়েছে। এখানকার মানুষজন খুবই ভালো এবং তাঁদের রয়েছে অদম্য একপ্রাণশক্তি। ২০০১-এর ভূকম্পনজনিত পরিস্হিতিতে কচ্ছের দুর্দশা ছিল অকল্পনীয়। কিন্তু বর্তমানে তা দ্রুত গতিতেবিকাশশীল একটি জেলা হয়ে উঠেছে। মঙ্গলবার গান্ধীনগরে @Af/
প্রধানমন্ত্রী শ্রী নরেন্দ্র মোদী ব্রিক্‌সঅনুর্ধ্ব-১৭ ফুটবল প্রতিযোগিতার উদ্বোধন করলেন

প্রধানমন্ত্রী শ্রী নরেন্দ্র মোদী শনিবার পয়লা অক্টোবরনতুন দিল্লিতে ব্রিক্‌স গোষ্ঠীভুক্ত দেশগুলির জন্য অনুর্ধ্ব-১৭ ফুটবল প্রতিযোগিতারউদ্বোধন করলেন। যুব বিষয়ক ও ক্রীড়া দপ্তরের স্বাধীন দায়িত্বপ্রাপ্তপ্রতিমন্ত্রী শ্রী বিজয় গোয়েল ও সারা ভারত ফুটবল ফেডারেশনের সভাপতি শ্রী প্রফুলপ্যাটেল এবং ব্রিক্‌স দেশগুলির রাষ্ট্রদূতেরা এই অনুষ্ঠানে উপস্থিত ছিলেন।